ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી 9 માર્ચે ભારત અને બાંગ્લાદેશ વચ્ચે ‘મૈત્રી સેતુ’નું ઉદ્ઘાટન કરશે
પ્રધાનમંત્રી ત્રિપુરામાં બહુવિધ માળખાગત સુવિધા પરિયોજનાઓનું ઉદ્ઘાટન અને શિલાન્યાસ કરશે
પ્રધાનમંત્રી શ્રી નરેન્દ્ર મોદી 9 માર્ચ 2021ના રોજ બપોરે 12 વાગે વીડિયો કોન્ફરન્સિંગના માધ્યમથી ભારત અને બાંગ્લાદેશ વચ્ચે નવનિર્મિત ‘મૈત્રી સેતુ’નું ઉદ્ઘાટન કરશે. આ ઉપરાંત, પ્રધાનંમત્રી આ કાર્યક્રમ દરમિયાન ત્રિપુરામાં બહુવિધ માળખાગત સુવિધા પરિયોજનાઓનું ઉદ્ઘાટન અને શિલાન્યાસ પણ કરશે.
‘મૈત્રી સેતુ’નું નિર્માણ ફેની નદી પર કરવામાં આવ્યું છે જે ત્રિપુરા રાજ્યમાં ભારત અને બાંગ્લાદેશની સરહદે વહે છે. ‘મૈત્રી સેતુ’ નામ ભારત અને બાંગ્લાદેશ વચ્ચે દ્વિપક્ષીય સંબંધો અને મૈત્રીનું પ્રતિક દર્શાવે છે. આ પૂલના બાંધકામનું કાર્ય રાષ્ટ્રીય ધોરીમાર્ગ અને માળખાગત સુવિધા વિકાસ નિગમ લિમિટેડ દ્વારા હાથ ધરવામાં આવ્યું છે અને કુલ રૂપિયા 133 કરોડના ખર્ચે આ નિર્માણ કાર્ય સંપન્ન થયું છે. 1.9 કિમી લાંબો આ પૂલ ભારત બાજુથી સબરૂમ અને બાંગ્લાદેશ બાજુથી રામગઢને જોડે છે. આ પૂલે ભારત અને બાંગ્લાદેશ વચ્ચે વેપાર અને લોકોથી લોકોના સંપર્ક માટેના આવનજાવનમાં એક નવા પ્રકરણનો પ્રારંભ કર્યો છે. આ ઉદ્ઘાટન સાથે, ત્રિપુરા ‘પૂર્વોત્તરનો ગેટવે’ બની જશે અને સબરૂમથી માત્ર 80 કિમીના અંતરે બાંગ્લાદેશના ચિત્તગોંગ બંદર સુધી પહોંચવાની સુગમતા પૂરી પાડશે.
પ્રધાનમંત્રી આ પ્રસંગે સબરૂમ ખાતે નવી એકીકૃત ચેકપોસ્ટ ઉભી કરવા માટે તેનો શિલાન્યાસ કરશે. તેનાથી બંને દેશો વચ્ચે માલસામાન અને લોકોની આવનજાવનનું કામ વધુ સરળ બનશે, પૂર્વોત્તરના રાજ્યના ઉત્પાદનો માટે નવા બજારની તકો ઉપલબ્ધ થશે અને ભારતથી બાંગ્લાદેશ વચ્ચે વિના અવરોધે મુસાફરોની અવરજવરમાં મદદ મળશે. આ પરિયોજના ભારતીય જમીન બંદર સત્તામંડળ દ્વારા અંદાજે રૂપિયા 232 કરોડના ખર્ચે હાથ ધરવામાં આવી રહી છે.
પ્રધાનમંત્રી કૈલાશહર ખાતે ઉનાકોટી જિલ્લા હેડક્વાર્ટરને ખોવાઇ જિલ્લા હેડક્વાર્ટર સાથે જોડતા NH 208ના નિર્માણનો શિલાન્યાસ પણ કરશે. તેનાથી NH 44નો એક વૈકલ્પિક રૂટ મળશે. 80 કિમી લાંબી NH 208 પરિયોજના રૂપિયા 1078 કરોડના ખર્ચે રાષ્ટ્રીય ધોરીમાર્ગ અને માળખાગત સુવિધા વિકાસ નિગમ દ્વારા હાથ ધરવામાં આવી છે.
પ્રધાનમંત્રીના હસ્તે રાજ્ય ધોરીમાર્ગો અને અન્ય જિલ્લા માર્ગોનું પણ ઉદ્ઘાટન કરવામાં આવશે જે રૂપિયા 63.75 કરોડના ખર્ચે રાજ્ય સરકાર દ્વારા તૈયાર કરવામાં આવ્યા છે. તેનાથી તમામ પ્રકારની આબોહવા દરમિયાન ત્રિપુરાના લોકોને માર્ગ કનેક્ટિવિટી ઉપલબ્ધ થઇ શકશે.
પ્રધાનમંત્રી આ પ્રસંગે પ્રધાનમંત્રી આવાસ યોજના  અંતર્ગત બાંધવામાં આવેલા 40978 મકાનોનું પણ ઉદ્ઘાટન કરશે જે રૂપિયા 813 કરોડના આર્થિક ખર્ચે તૈયાર કરવામાં આવ્યા છે. તેઓ અગરતલા સ્માર્ટ સિટી મિશન અંતર્ગત તૈયાર કરવામાં આવેલા એકીકૃત આદેશ અને નિયંત્રણ કેન્દ્રનું પણ ઉદ્ઘાટન કરશે.
વધુમાં, પ્રધાનમંત્રી જુના મોટર સ્ટેન્ડ ખાતે મલ્ટી લેવલ કાર પાર્કિંગ અને વ્યાપારી સંકુલના નિર્માણ માટે શિલાન્યાસ કરશે. અંદાજે રૂપિયા 200 કરોડના રોકાણથી તેનું નિર્માણ કરવામાં આવશે. તેઓ લિચુબાગનથી હવાઇમથકના હાલના દ્વીમાર્ગી રોડને પહોળો કરીને ચાર-માર્ગી બનાવવા માટેની પરિયોજનાનો પણ શિલાન્યાસ કરશે. આ કામ અગરતલા સ્માર્ટ સિટી મિશન અંતર્ગત લગભગ રૂપિયા 96 કરોડના ખર્ચે પૂરું કરવામાં આવશે.
SD/GP/JD
પ્રધાનમંત્રીનું કાર્યાલય
પ્રધાનમંત્રીએ વિભાજનના પીડિતોને યાદ કર્યા
પ્રધાનમંત્રી શ્રી નરેન્દ્ર મોદીએ દેશના વિભાજનમાં જેમણે જીવ ગુમાવ્યા હતા તેવા પીડિતોને યાદ કર્યા, કારણ કે રાષ્ટ્ર આજે 'વિભાજન વિભિષિકા સ્મૃતિ દિવસ' ઉજવે છે. શ્રી મોદીએ તેમને શ્રદ્ધાંજલિ આપી અને તેમના ઘરોમાંથી ગુમાવેલા લોકોના સંઘર્ષને યાદ કર્યા.
એક ટ્વીટમાં, પ્રધાનમંત્રીએ કહ્યું;
"વિભાજન વિભિષિકા સ્મારક દિવસ એ એવા ભારતીયોને આદરપૂર્વક યાદ કરવાનો પ્રસંગ છે જેમના જીવન દેશના વિભાજનમાં બલિદાન આપવામાં આવ્યા હતા. આ સાથે આ દિવસ આપણને એવા લોકોની વેદના અને સંઘર્ષની પણ યાદ અપાવે છે જેમને વિસ્થાપનનો માર સહન કરવાની ફરજ પડી હતી. આવા તમામ લોકોને હું નમન કરું છું.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સંચાર અને સુચના પ્રૌદ્યોગિકી મંત્રાલય
મંત્રીમંડળે ભૂ-ભાગ  અને લક્ષદ્વીપ ટાપુઓ વચ્ચે સબમરિન ઓપ્ટિકલ ફાઇબર કેબલ કનેક્ટિવિટી  પ્રોજેક્ટની જોગવાઈને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત મંત્રીમંડળની બેઠકમાં ભૂ-ભાગ  અને લક્ષદ્વીપ ટાપુઓ વચ્ચે સબમરિન ઓપ્ટિકલ ફાઇબર કેબલ કનેક્ટિવિટીની જોગવાઈ માટે કેએલઆઈ પ્રોજેક્ટને મંજૂરી આપવામાં આવી છે.
આ પ્રોજેક્ટમાં કોચી અને લક્ષદ્વીપના 11 ટાપુઓ વચ્ચે પ્રતિબદ્ધ સબમરિન ઓપ્ટિકલ ફાઇબર કેબલ  દ્વારા સંચાર માટે સીધા જોડાણની જોગવાઈની પરિકલ્પના કરવામાં આવી છે. લક્ષદ્વીપના 11 ટાપુઓ કવરત્તી, કલ્પેની, અગતી, અમિની, એન્ડ્રોથ, મિનિકોય, બંગારામ, બિતરા, ચેટલાટ, કિલ્તાન અને કડમત સામેલ છે.
નાણાકીય ખર્ચઃ
આ પ્રોજેક્ટનો ખર્ચ અંદાજે રૂ. 1072 કરોડ આવશે, જેમાં 5 વર્ષ માટે કાર્યકારી ખર્ચ સામેલ છે. પ્રોજેક્ટને યુનિવર્સ સર્વિસ ઓબ્લિગેશન ફંડ ભંડોળ પૂરું પાડશે.
અસરઃ
આ સ્પષ્ટ છે કે, ટેલીકોમ માળખાગત સુવિધાની વૃદ્ધિ આર્થિક અને સામાજિક વિકાસ સાથે ગાઢ સંબંધ ધરાવે છે. દૂરસંચાર જોડાણ રોજગારીના સર્જનમાં મહત્ત્વપૂર્ણ ભૂમિકા ભજવે છે. સબમરિન ઓપ્ટિકલ ફાઇબર કેબલ જોડાણની જોગવાઈ માટે મંત્રીમંડળની મંજૂરીથી લક્ષદ્વીપના ટાપુઓમાં ઊંચી બેન્ડવિડ્થ સાથે મોટા પાયે દૂરસંચાર સુવિધામાં સુધારો થશે.
સબમરિન જોડાણ પ્રોજેક્ટ નાગરિકો, મત્સ્યપાલનના સંભવિત વિકાસ, નાળિયેર આધારિત ઉદ્યોગો અને ઊંચું મૂલ્ય ધરાવતા પ્રવાસન, ટેલી-એજ્યુકેશનની દ્રષ્ટિએ શૈક્ષણિક વિકાસ અને ટેલીમેડિસિન સુવિધાઓની દ્રષ્ટિએ સ્વાસ્થ્ય સંબંધિત સારસંભાળમાં ઇ-ગવર્નન્સ સેવાઓની ડિલિવરી માટે મહત્ત્વપૂર્ણ ભૂમિકા ભજવશે. આ અનેક વ્યવસાયોની રચના, ઇ-કોમર્સ પ્રવૃત્તિઓ વધારવામાં તથા જ્ઞાનની વહેંચણી માટે શૈક્ષણિક સંસ્થાઓને ટેકો આપવા પર્યાપ્ત ટેકો પ્રદાન કરશે. લક્ષદ્વીપના ટાપુઓ લોજિસ્ટિક સેવાઓનું કેન્દ્ર બનવા સંભવિતતા ધરાવે છે.
વ્યૂહરચનાનો અમલ અને લક્ષ્યાંકોઃ
ભારત સંચાર નિગમ લિમિટેડ ને પ્રોજેક્ટનો અમલ કરવા માટેની સંસ્થા તરીકે અને ટેલીકમ્યુનિકેશન્સ કન્સલ્ટન્ટ ઇન્ડિયા લિમિટેડ ને પ્રોજેક્ટની ટેકનિકલ કન્સલ્ટન્ટ તરીકે નિમણૂક કરવામાં આવી છે, જે યુનિવર્સલ સર્વિસ ઓબ્લિગેશન ફંડ, દૂરસંચાર વિભાગની સહાય કરશે. પ્રોજેક્ટ અંતર્ગત અસ્કયામતની માલિકી યુએસઓએફની રહેશે, જે ટેલીકોમ વિભાગની ફંડિંગ સંસ્થા છે. પ્રોજેક્ટ મે, 2023માં પૂર્ણ કરવાનો લક્ષ્યાંક નિર્ધારિત કરવામાં આવ્યો છે.
પૃષ્ઠભૂમિઃ
કેન્દ્રશાસિત પ્રદેશ લક્ષદ્વીપ અરબી સમુદ્રમાં સ્થિત વિવિધ ટાપુઓનો સમૂહ છે અને ભારત માટે વ્યૂહાત્મક દ્રષ્ટિએ અતિ મહત્ત્વપૂર્ણ છે. સુરક્ષિત, મજબૂત, વિશ્વસનીય અને વાજબી ટેલીકોમ સુવિધાઓની જોગવાઈ આ ટાપુઓમાં રહેતા લોકો માટે અને સંપૂર્ણ દેશ માટે વ્યૂહાત્મક દ્રષ્ટિકોણથી મહત્ત્વપૂર્ણ છે.
અત્યારે લક્ષદ્વીપ સાથે ટેલીકોમ જોડાણ પ્રદાન કરતું એકમાત્ર માધ્યમ ઉપગ્રહો છે, પણ બેન્ડવિડ્થ 1 જીબીપીએસ સુધી મર્યાદિત રીતે ઉપલબ્ધ છે. બેન્ડવિડ્થનો અભાવ ડેટા સેવાઓ પ્રદાન કરવામાં મુખ્ય અવરોધ છે, જે સમાજની સર્વસમાવેશક વૃદ્ધિ માટે ઇ-ગવર્નન્સ, ઇ-શિક્ષણ, ઇ-બેંકિંગ વગેરે માટે પૂર્વજરૂરિયાત છે.
એ મુજબ સરકાર લક્ષદ્વીપ ટાપુઓ સુધી સબમરિન ઓપ્ટિકલ ફાઇબર કેબલ પાથરવા માટે લક્ષદ્વીપ ટાપુઓની યોજનામાં દૂરસંચાર સુવિધાઓ પ્રદાન કરવા કટિબદ્ધ છે, જે થોડા સમયથી વિચારણાને આધીન છે. લક્ષદ્વીપના ટાપુઓને હાઈ બેન્ડવિડ્થ સંચાર સુવિધા ઇ-વહીવટની સેવાઓને મજબૂત કરવાના રાષ્ટ્રીય ઉદ્દેશને સાકાર કરવા અને ડિજિટલ ઇન્ડિયાના વિઝનને હાંસલ કરવાને સુસંગત છે.
SD/GP/BT
(Visitor Counter : 175
પ્રધાનમંત્રીનું કાર્યાલય
પ્રધાનમંત્રીએ CISF કર્મચારીઓને તેમના સ્થાપના દિવસ પર શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ કેન્દ્રીય ઔદ્યોગિક સુરક્ષા દળના સ્થાપના દિવસ પર CISF જવાનો અને તેમના પરિવારોને શુભેચ્છાઓ પાઠવી છે.
એક ટ્વીટમાં, પ્રધાનમંત્રીએ કહ્યું;
"તેમના રાઈઝિંગ ડે પર, @CISFHQrsના તમામ કર્મચારીઓને શુભેચ્છાઓ. અમારા સુરક્ષા ઉપકરણમાં CISFની મહત્વપૂર્ણ ભૂમિકા છે. તેઓ મહત્વપૂર્ણ અને વ્યૂહાત્મક ઈન્ફ્રાસ્ટ્રક્ચર સહિત મુખ્ય સ્થાનો પર ચોવીસ કલાક સુરક્ષા પ્રદાન કરે છે. દળ તેની સખત મહેનત અને વ્યાવસાયિક દૃષ્ટિકોણ માટે જાણીતું છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાન મંત્રી શ્રી નરેન્દ્ર મોદીએ બાલીમાં G-20 સમિટ દરમિયાન મેંગ્રોવના જંગલોની મુલાકાત લીધી
પ્રધાનમંત્રી શ્રી નરેન્દ્ર મોદીએ G-20ના અન્ય નેતાઓ સાથે આજે બાલીમાં G-20 સમિટ દરમિયાન ‘તમન હુતાન રાયા ન્ગુરાહ રાય’ મેન્ગ્રોવના જંગલોની મુલાકાત લીધી અને તેનું વાવેતર કર્યું.
મેન્ગ્રોવ્સ વૈશ્વિક સંરક્ષણ પ્રયાસોમાં મહત્વપૂર્ણ ભૂમિકા ભજવે છે. ઇન્ડોનેશિયા G-20 પ્રેસિડેન્સી હેઠળ ઇન્ડોનેશિયા અને UAEની સંયુક્ત પહેલ, મેન્ગ્રોવ એલાયન્સ ફોર ક્લાઇમેટ માં ભારત જોડાયું છે.
ભારતમાં 5000 ચોરસ કિલોમીટરમાં ફેલાયેલી 50થી વધુ મેન્ગ્રોવ પ્રજાતિઓ જોવા મળે છે. ભારત મેન્ગ્રોવ્સના સંરક્ષણ અને પુનઃસંગ્રહ પર ભાર મૂકી રહ્યું છે, જે જૈવવિવિધતાના સમૃદ્ધ સ્થળો છે અને અસરકારક કાર્બન સિંક તરીકે સેવા આપે છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
વૈશ્વિક સ્તરે મંદી હોવા છતાં, બ્રિક્સ દેશોએ આર્થિક વિકાસને વેગ આપ્યો, લાખો લોકોને ગરીબીમાંથી ઉગાર્યા: પ્રધાનમંત્રી
બ્રિક્સ દેશો વચ્ચે વેપાર અને રોકાણોના લક્ષ્યો વધુ મહત્વાકાંક્ષી હોવા જોઈએ:પ્રધાનમંત્રી
રાજકીય સ્થિરતા, સરળ નીતિઓ અને મૈત્રીપૂર્ણ વ્યવસાયિક સુધારાને લીધે ભારત વિશ્વની સૌથી વધુ ખુલ્લી અને મૈત્રીપૂર્ણ રોકાણ અર્થવ્યવસ્થા છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ બ્રિક્સ વ્યાપાર મંચને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે બ્રાઝિલમાં બ્રિક્સ સમિટ દરમિયાન બ્રિક્સ વ્યાપાર મંચને સંબોધન કર્યું હતું. અન્ય બ્રિક્સ દેશોના વડાઓએ પણ આ વ્યાપાર મંચને સંબોધન કર્યું હતું.
આ પ્રસંગે પ્રધાનમંત્રી શ્રી નરેન્દ્ર મોદીએ જણાવ્યું હતું કે બ્રિક્સ દેશો વિશ્વની આર્થિક વૃદ્ધિનો 50 ટકા હિસ્સો ધરાવે છે. વૈશ્વિક સ્તરે મંદી હોવા છતાં, બ્રિક્સ દેશોએ આર્થિક વિકાસને વેગ આપ્યો, લાખો લોકોને ગરીબીમાંથી ઉગાર્યા છે તેમજ ટેક્નોલૉજી અને નવીનીકરણમાં મોટી સફળતા પ્રાપ્ત કરી છે.
પ્રધાનમંત્રીએ ઇચ્છા વ્યક્ત કરી કે ઇન્ટ્રા-બ્રિક્સ વેપાર અને રોકાણ લક્ષ્યાંક વધુ મહત્વાકાંક્ષી હોવા જોઈએ અને બ્રિક્સ દેશો વચ્ચેના વેપારની કિંમતમાં વધુ ઘટાડો કરવા સભ્ય દેશોના સૂચનોને આવકાર્યા હતા. પ્રધાનમંત્રીએ એમ પણ સૂચન કર્યું કે આગામી બ્રિક્સ સમિટ દ્વારા ઓછામાં ઓછા પાંચ એવા ક્ષેત્રોની પસંદગી કરવી જોઈએ જેમાં પૂરકતાના આધારે બ્રિક્સ દેશો વચ્ચે સંયુક્ત સાહસની રચના થઈ શકે.
પ્રધાનમંત્રીએ કહ્યું કે આવતીકાલે સમિટ દરમિયાન ચર્ચા માટે આયોજીત બ્રિક્સ નેટવર્ક અને બ્રિકસ ઇન્સ્ટિટ્યુશન ફોર ફ્યુચર નેટવર્ક જેવી મહત્વપૂર્ણ પહેલ અંગે વિચારણા કરવામાં આવશે. તેમણે માનવ સંસાધન પર કેન્દ્રિત આ પ્રયાસોમાં જોડાવા માટે ખાનગી ક્ષેત્રને વિનંતી કરી. તેમણે એમ પણ સૂચવ્યું હતું કે પાંચ દેશોએ પરસ્પર સામાજિક સુરક્ષા કરાર પર પણ વિચાર કરવો જોઇએ.
પ્રધાનમંત્રીએ જણાવ્યું હતું કે રાજકીય સ્થિરતા, સરળ નીતિઓ અને મૈત્રીપૂર્ણ વ્યવસાયિક સુધારાને લીધે ભારત વિશ્વની સૌથી વધુ ખુલ્લી અને મૈત્રીપૂર્ણ રોકાણ અર્થવ્યવસ્થા છે.
NP/RP/DS
(Visitor Counter : 117
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 207. 71 કરોડને પાર
12-14 વર્ષની વય જૂથ માટે 3 .97 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ તાજેતરમાં 1,19,264
છેલ્લા 24 કલાકમાં 15,815 દૈનિક નવા કેસ નોંધાયા
સાજા થવાનો દર હાલમાં 98.54%
સાપ્તાહિક પોઝિટિવિટી દર 4.79%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 207.71 Cr  ને વટાવી ગયું છે. આ 2,75,92,966 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 3.97 કરોડ  થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ 10મી એપ્રિલ,2022 થી શરૂ થયું.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10412972
|
|
બીજો ડોઝ
|
|
10098080
|
|
સાવચેતી ડોઝ
|
|
6530107
|
|
FLWs
|
|
પ્રથમ ડોઝ
|
|
18432711
|
|
બીજો ડોઝ
|
|
17683958
|
|
સાવચેતી ડોઝ
|
|
12696024
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
39717969
|
|
બીજો ડોઝ
|
|
29056266
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
61444491
|
|
બીજો ડોઝ
|
|
51709343
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
559998781
|
|
બીજો ડોઝ
|
|
510788919
|
|
સાવચેતી ડોઝ
|
|
39013299
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
203787996
|
|
બીજો ડોઝ
|
|
195766351
|
|
સાવચેતી ડોઝ
|
|
24104293
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
127508693
|
|
બીજો ડોઝ
|
|
122354870
|
|
સાવચેતી ડોઝ
|
|
36056975
|
|
સાવચેતી ડોઝ
|
|
11,84,00,698
|
|
કુલ
|
|
2,07,71,62,098
સતત ડાઉનવર્ડ ટ્રેન્ડને પગલે, ભારતનો સક્રિય કેસલોડ આજે ઘટીને 1,19,264 થયો છે. દેશના કુલ પોઝિટિવ કેસના 0.27% સક્રિય કેસ છે.
પરિણામે, ભારતનો રિકવરી રેટ 98.54% છે. છેલ્લા 24 કલાકમાં 20,018 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,35,93,112 છે.
છેલ્લા 24 કલાકમાં 15,815 નવા કેસ નોંધાયા છે.
છેલ્લા 24 કલાકમાં કુલ 3,62,802 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 87.99 કરોડ થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 4.79% છે અને દૈનિક સકારાત્મકતા દર 4.36% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 94
પ્રધાનમંત્રીનું કાર્યાલય
પ્રધાનમંત્રી 12 ઓગસ્ટના રોજ 'આત્મનિર્ભર મહિલા શક્તિ સાથે સંવાદ' માં ભાગ લેશે
પ્રધાનમંત્રી શ્રી નરેન્દ્ર મોદી 12 ઓગસ્ટ, 2021ના રોજ વીડિયો કોન્ફરન્સિંગ દ્વારા બપોરે 12:30 વાગે 'આત્મનિર્ભર મહિલા શક્તિ સાથે સંવાદ' ભાગ લેશે અને દીનદયાલ અંત્યોદય યોજના-રાષ્ટ્રીય ગ્રામીણ આજીવિકા મિશન  અંતર્ગત પ્રમોટ થયેલ મહિલા સ્વ-સહાય જૂથ  ના સભ્યો/સમુદાય સંસાધન વ્યક્તિઓ સાથે વાર્તાલાપ કરશે. કાર્યક્રમ દરમિયાન દેશભરમાંથી મહિલા SHG સભ્યોની સફળતાની વાર્તાઓનું સંકલન, પ્રધાનમંત્રી દ્વારા કૃષિ આજીવિકાના સાર્વત્રિકરણ અંગેની એક પુસ્તિકાનું વિમોચન પણ કરવામાં આવશે.
પ્રધાનમંત્રી 4 લાખ SHGs ને 1625 કરોડ રૂપિયાનું મૂડીકરણ સહાય ભંડોળ પણ જારી કરશે. આ ઉપરાંત, તેઓ ખાદ્ય પ્રસંસ્કરણ ઉદ્યોગ મંત્રાલયની PMFME  યોજના હેઠળ 7500 SHG સભ્યો માટે 25 કરોડ રૂપિયા અને મિશન અંતર્ગત પ્રમોટ કરવામાં આવતા 75 FPOs  ને 4.13 કરોડ રૂપિયા ભંડોળ તરીકે આપશે.
કેન્દ્રીય ગ્રામીણ વિકાસ અને પંચાયતી રાજ મંત્રી શ્રી ગિરિરાજ સિંહ; કેન્દ્રીય ખાદ્ય પ્રસંસ્કરણ ઉદ્યોગ મંત્રી શ્રી પશુપતિ કુમાર પારસ; ગ્રામ વિકાસ રાજ્યમંત્રી સાધ્વી નિરંજન જ્યોતિ અને શ્રી ફાગન સિંહ કુલસ્તે, પંચાયતી રાજ રાજ્યમંત્રી શ્રી કપિલ મોરેશ્વર પાટીલ અને ખાદ્ય પ્રસંસ્કરણ ઉદ્યોગ રાજ્યમંત્રી શ્રી પ્રહલાદ સિંહ પટેલ પણ આ પ્રસંગે ઉપસ્થિત રહેશે.
DAY-NRLM વિશે:
DAY-NRLM ગ્રામીણ ગરીબ પરિવારોને તબક્કાવાર સ્વ-સહાય જૂથો  માં એકત્રિત કરવાનો અને તેમની આજીવિકામાં વૃદ્ધિ લાવવા, તેમની આવક અને જીવનની ગુણવત્તા સુધારવા માટે લાંબા ગાળાની સહાય પૂરી પાડવાનો છે. મિશનના મોટા ભાગના હસ્તક્ષેપો અમલમાં મુકવામાં આવી રહ્યા છે અને સ્વયં સહાય જૂથ દ્વારા મહિલાઓ જેમને ને સામુદાયિક સંસાધન વ્યક્તિઓ  - કૃષિ સખીઓ, પશુ સખીઓ, બેંક સખીઓ, બિમા સખીઓ, બેંકિંગ સંવાદદાતા સખીઓ વગેરેને તાલીમ આપવામાં આવી છે. ઘરેલુ હિંસા, મહિલા શિક્ષણ અને અન્ય લિંગ સંબંધિત ચિંતાઓ, પોષણ, સ્વચ્છતા, આરોગ્ય વગેરે જેવા મુદ્દાઓ પર મિશન જાગૃતિ પેદા કરવા અને વર્તન પરિવર્તન સંચાર દ્વારા SHG મહિલાઓને સશક્ત બનાવવા પર પણ કામ કરી રહ્યું છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
ઉપરાષ્ટ્રપતિ શ્રી એમ વેંકૈયા નાયડુએ 67મા રાષ્ટ્રીય ફિલ્મ પુરસ્કારો એનાયત કર્યા
શ્રી રજનીકાંત દાદા સાહેબ ફાળકે એવોર્ડથી સન્માનિત
સમાજના તમામ વર્ગોને મનોરંજનની સમાન પહોંચ હોવી જોઈએ: શ્રી અનુરાગ ઠાકુર
ભારતના ઉપરાષ્ટ્રપતિ, શ્રી એમ વેંકૈયા નાયડુએ આજે  પ્રતિષ્ઠિત દાદા સાહેબ ફાળકે પુરસ્કાર સાથે તેની 67મી આવૃત્તિમાં વિવિધ શ્રેણીઓમાં વર્ષ 2019 માટે રાષ્ટ્રીય ફિલ્મ પુરસ્કારો એનાયત કર્યા હતા. કેન્દ્રીય માહિતી અને પ્રસારણ મંત્રી શ્રી અનુરાગ સિંહ ઠાકુર, કેન્દ્રીય માહિતી અને પ્રસારણ રાજ્ય મંત્રી ડૉ. એલ મુરુગન, માહિતી અને પ્રસારણ મંત્રાલયના સચિવ શ્રી અપૂર્વ ચંદ્રા, જ્યુરીના અધ્યક્ષો અને અન્ય મહાનુભાવો નવી દિલ્હીમાં આ કાર્યક્રમમાં ઉપસ્થિત રહ્યા હતા.
લોકપ્રિય અભિનેતા શ્રી રજનીકાંતને પ્રતિષ્ઠિત દાદાસાહેબ ફાળકે પુરસ્કાર અને વિવિધ ભાષાઓના સિનેમાઘરોના કલાકારોને રાષ્ટ્રીય પુરસ્કારો એનાયત કર્યા બાદ, ઉપરાષ્ટ્રપતિએ કહ્યું કે ફિલ્મ એક ઉચ્ચ હેતુ સાથેનું માધ્યમ હોવું જોઈએ - સામાજિક, નૈતિક અને નૈતિક સંદેશનું વાહક" વધુમાં તેમણે ઉમેર્યું કે, ફિલ્મોએ હિંસાને હાઈલાઈટ કરવાથી દૂર રહેવું જોઈએ અને સમાજ દ્વારા સામાજિક દૂષણો પ્રત્યે અસ્વીકારનો અવાજ ઉઠાવવો જોઈએ,"
સારી ફિલ્મમાં હૃદય અને દિમાગને સ્પર્શવાની શક્તિ હોય છે તેવું અવલોકન કરતાં શ્રી નાયડુએ જણાવ્યું હતું કે સિનેમા એ વિશ્વનું સૌથી સસ્તું મનોરંજન છે અને ફિલ્મ નિર્માતાઓ અને કલાકારોને તેનો ઉપયોગ લોકો, સમાજ અને રાષ્ટ્રના ભલા માટે કરવા વિનંતી કરી હતી.
સકારાત્મકતા અને ખુશીની શરૂઆત કરવા માટે સિનેમાની જરૂરિયાત પર ભાર મૂકતા, તેમણે કહ્યું કે "અનુભવ અમને જણાવે છે કે સંદેશ સાથેની ફિલ્મ કાયમી આકર્ષણ ધરાવે છે". મનોરંજન ઉપરાંત સિનેમામાં પણ જ્ઞાન પ્રદાન કરવાની શક્તિ પણ છે.
આ પ્રસંગે બોલતા શ્રી અનુરાગ ઠાકુરે જણાવ્યું હતું કે મનોરંજન સમાજના તમામ વર્ગો માટે સમાન રીતે સુલભ હોવું જોઈએ. આ સરકારે કોવિડ -19 રસી ધનિક અને ગરીબ બંને માટે સુલભ બનાવી છે અને તે જ રીતે ગરીબ અને અમીર બંનેને મનોરંજનનો સમાન અધિકાર હોવો જોઈએ. મંત્રીએ ફિલ્મ ઉદ્યોગને ગ્રામીણ અને દૂરના વિસ્તારોમાં એક સાથે સિનેમાને દર્શકો સુધી પહોંચાડવાની રીતો શોધવા અનુરોધ કર્યો હતો.
મંત્રીએ ઉમેર્યું કે ભારતીય સ્વતંત્રતાના 75 વર્ષોની ઉજવણી માટે, અમે ભારતના 75 યુવાન સર્જનાત્મક દિમાગ માટે અમારું મંચ ખોલ્યું છે. 52મો IFFI, 75 અત્યંત પ્રતિભાશાળી યુવાનોને વિશ્વ સ્તરે પોતાની પ્રતિભા દર્શાવવા માટે એક મંચ પૂરું પાડશે. ડિરેક્ટોરેટ ઑફ ફિલ્મ ફેસ્ટિવલ્સ દેશભરના કલાપ્રેમી ફિલ્મ નિર્માતાઓ અને સિનેમા રસિકો પાસેથી પ્રવેશો આમંત્રિત કરી રહ્યું છે. સ્પર્ધામાં 75 શ્રેષ્ઠ એન્ટ્રીઓને એશિયાના સૌથી જૂના ફિલ્મ ફેસ્ટિવલ, IFFIમાં પ્રતિનિધિ તરીકે આમંત્રિત કરવામાં આવશે.
વર્ષ 2019 માટે શ્રેષ્ઠ નોન-ફીચર ફિલ્મનો એવોર્ડ શ્રી હેમંત ગાબા દ્વારા નિર્મિત અને દિગ્દર્શિત એન એન્જીનિયર્ડ ડ્રીમ ને આપવામાં આવ્યો છે, જ્યારે શ્રેષ્ઠ ફીચર ફિલ્મનો એવોર્ડ શ્રી પ્રિયદર્શન દ્વારા નિર્મિત મરક્કર-અરબીક્કડલિંટે-સિમ્હામ ને આપવામાં આવ્યો છે.
તાજમહેલ  ને રાષ્ટ્રીય એકતા પર શ્રેષ્ઠ ફીચર ફિલ્મ માટે નરગીસ દત્ત એવોર્ડ એનાયત કરવામાં આવ્યો છે. શ્રી ધનુષ અને શ્રી મનોજ બાજપેયી બંનેને શ્રેષ્ઠ અભિનેતાનો એવોર્ડ આપવામાં આવ્યો છે જ્યારે શ્રીમતી કંગના રનૌતને મણિકર્ણિકા-ધ ક્વીન ઑફ ઝાંસી  અને પંગા માં તેમની ભૂમિકા માટે શ્રેષ્ઠ અભિનેત્રીનો પુરસ્કાર આપવામાં આવ્યો છે. સ્ટાર સ્ટડેડ એવોર્ડ સમારોહમાં શ્રી વિજયા સેતુપતિ, શ્રીમતી પલ્લવી જોશી, શ્રી બી પ્રાક જેવા પાવર-પેક્ડ કલાકારોની ઓળખ પણ જોવા મળી હતી.
પુરસ્કારો અને જ્યુરી સભ્યોની વિગતવાર સૂચિ અહીં મળી શકે છે
(Visitor Counter : 289
કેન્દ્રીય જાહેર સેવા આયોગ
જાન્યુઆરી, 2023 માં UPSC દ્વારા ભરતીના પરિણામોને અંતિમ સ્વરૂપ આપવામાં આવ્યું
જાન્યુઆરી, 2023 મહિના દરમિયાન યુનિયન પબ્લિક સર્વિસ કમિશન દ્વારા નીચેના ભરતી પરિણામોને અંતિમ સ્વરૂપ આપવામાં આવ્યું છે. ભલામણ કરેલા ઉમેદવારોને પોસ્ટ દ્વારા વ્યક્તિગત રીતે જાણ કરવામાં આવી છે.
લિંક જોવા માટે અહીં ક્લિક કરો
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 120
વેપાર અને ઉદ્યોગ મંત્રાલય
નેટવર્ક પ્લાનિંગ ગ્રુપ ની 20મી મીટિંગ
નેટવર્ક પ્લાનિંગ ગ્રુપ  એ તેની 20મી બેઠક 8 જૂન, 2022ના રોજ નવી દિલ્હીના ઉદ્યોગ ભવન ખાતે યોજી હતી. તેની અધ્યક્ષતા સ્પેશિયલ સેક્રેટરી, લોજિસ્ટિક્સ ડિવિઝન, DPIIT શ્રી. અમૃત લાલ મીણાએ કરી હતી અને MoRTH, MoCA, MoR, MoPSW, MoP, DoT તેમજ નીતિ આયોગ સહિત સભ્ય મંત્રાલયો/વિભાગો સક્રિય ભાગીદારી સાથે સાક્ષી બન્યા. ફોરમ આ મંત્રાલયોના વરિષ્ઠ અધિકારીઓના લોજિસ્ટિક ક્ષમતાઓ અને પીએમ ગતિશક્તિ પરના વિવિધ એજન્ડા પરના વિચાર-વિમર્શનું સાક્ષી બન્યું હતું.
ટેલિકોમ્યુનિકેશન વિભાગના તાજેતરમાં શરૂ કરાયેલ ગતિશક્તિ સંચાર પોર્ટલને બિરદાવતા, ખાસ ઉલ્લેખ કરવામાં આવ્યો હતો કે તમામ 36 રાજ્યો અને કેન્દ્રશાસિત પ્રદેશોને પોર્ટલમાં એકીકૃત કરવામાં આવ્યા છે. પોર્ટલને નેશનલ માસ્ટર પ્લાનમાં એકીકૃત કરવાની પ્રક્રિયાને વધુ વેગ આપવા માટે ટેલિકોમ્યુનિકેશન વિભાગ ટૂંક સમયમાં તમામ NPG સભ્યો સાથે બેઠક બોલાવશે.
મલ્ટિમોડલ ઇન્ફ્રાસ્ટ્રક્ચર તરફના અભિગમ તરીકે, રેલ્વે મંત્રાલય ટૂંક સમયમાં 100 કાર્ગો ટર્મિનલ બનાવશે જે રસ્તાઓ અને બંદરો સાથે સરળ કનેક્ટિવિટી ધરાવે છે. મંત્રાલયના વરિષ્ઠ અધિકારીએ શેર કર્યું કે વિવિધ વિગતોની ઓળખ, સમયરેખા અને મેપિંગ પહેલેથી જ ચાલી રહ્યું છે અને ટૂંક સમયમાં જ ઊંડાણપૂર્વક સંકલન માટે અન્ય તમામ સભ્ય મંત્રાલયો/વિભાગો સાથે શેર કરવામાં આવશે.
સ્પેશિયલ સેક્રેટરીએ આંતર-મંત્રાલય આયોજન અને સંકલનને એકીકૃત કરવામાં નેશનલ માસ્ટર પ્લાન પોર્ટલ જે ભૂમિકા ભજવે છે તેના પર પણ પ્રકાશ પાડ્યો હતો. NPG સભ્યોને BISAG-N સાથે સમયાંતરે જોડાણ અને પોર્ટલમાં નિયમિત પ્રોજેક્ટ અપડેટ્સ જાળવવા વિનંતી કરવામાં આવી હતી. સભ્યોને પોર્ટલ દ્વારા આયોજન અને પ્રોજેક્ટ મેપિંગને નિયમિત કરવાની પણ સલાહ આપવામાં આવી હતી.
NPG સભ્યોને નાણાં મંત્રાલયની નવીનતમ માર્ગદર્શિકાથી માહિતગાર કરવામાં આવ્યા હતા જે નેટવર્ક પ્લાનિંગ ગ્રુપ દ્વારા લોજિસ્ટિક્સ અને કનેક્ટિવિટી પ્રોજેક્ટની ચકાસણી ફરજિયાત કરે છે.
નેટવર્ક પ્લાનિંગ ગ્રુપ દ્વારા, તમામ 8 ઈન્ફ્રાસ્ટ્રક્ચર મંત્રાલયો/વિભાગો સંકલિત આયોજન, સુમેળપૂર્વક અમલીકરણ અને એકીકૃત નિર્ણય લઈ રહ્યા છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 160
પ્રધાનમંત્રીનું કાર્યાલય
પ્રધાનમંત્રી 18 ડિસેમ્બરે શાહજહાંપુરમાં ગંગા એક્સપ્રેસ વેનો શિલાન્યાસ કરશે
સમગ્ર દેશમાં ઝડપી કનેક્ટિવિટી પ્રદાન કરવા માટે પ્રધાનમંત્રીના વિઝન દ્વારા સંચાલિત
મેરઠથી પ્રયાગરાજ સુધીનો એક્સપ્રેસ વે રાજ્યના પશ્ચિમી અને પૂર્વીય વિસ્તારોને જોડતો યુપીના 12 જિલ્લામાંથી પસાર થશે.
રૂ. 36,200 કરોડથી વધુના ખર્ચે તૈયાર થનાર આ યૂપીનો સૌથી લાંબો એક્સપ્રેસ વે બનશે
શાહજહાંપુરમાં એક્સપ્રેસ વે પર બાંધવામાં આવનાર એરફોર્સના વિમાનોના ઇમરજન્સી ટેક ઓફ અને લેન્ડિંગમાં મદદ કરવા માટે 3.5 કિમી લાંબી હવાઈ પટ્ટી
પ્રધાનમંત્રી શ્રી નરેન્દ્ર મોદી 18 ડિસેમ્બર, 2021ના રોજ બપોરે લગભગ 1 વાગ્યે ઉત્તર પ્રદેશના શાહજહાંપુરમાં ગંગા એક્સપ્રેસ વેનો શિલાન્યાસ કરશે.
એક્સપ્રેસ-વે પાછળની પ્રેરણા એ સમગ્ર દેશમાં ઝડપી કનેક્ટિવિટી પૂરી પાડવાનું પ્રધાનમંત્રીનું વિઝન છે. 594 કિલોમીટર લાંબો છ લેનનો એક્સપ્રેસ વે રૂ. 36,200 કરોડથી વધુના ખર્ચે બાંધવામાં આવશે. મેરઠના બિજૌલી ગામની નજીકથી શરૂ થઈને, એક્સપ્રેસ વે પ્રયાગરાજના જુડાપુર દાંડુ ગામ સુધી લંબાશે. તે મેરઠ, હાપુડ, બુલંદશહર, અમરોહા, સંભલ, બુદૌન, શાહજહાંપુર, હરદોઈ, ઉન્નાવ, રાયબરેલી, પ્રતાપગઢ અને પ્રયાગરાજમાંથી પસાર થશે. કામ પૂર્ણ થયા પછી, તે ઉત્તર પ્રદેશનો સૌથી લાંબો એક્સપ્રેસ વે બનશે, જે રાજ્યના પશ્ચિમ અને પૂર્વીય વિસ્તારોને જોડશે. શાહજહાંપુરમાં એક્સપ્રેસ વે પર એરફોર્સના વિમાનોના ઇમરજન્સી ટેકઓફ અને લેન્ડિંગમાં મદદ કરવા માટે 3.5 કિમી લાંબી એર સ્ટ્રીપ પણ બનાવવામાં આવશે. એક્સપ્રેસ વેની સાથે ઔદ્યોગિક કોરિડોર પણ બાંધવાની દરખાસ્ત છે.
એક્સપ્રેસ વે ઔદ્યોગિક વિકાસ, વેપાર, કૃષિ, પ્રવાસન વગેરે સહિતના અનેક ક્ષેત્રોને પણ વેગ આપશે. તે પ્રદેશના સામાજિક-આર્થિક વિકાસને મોટું પ્રોત્સાહન આપશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ બિહારના મોતિહારીમાં ઈંટના ભઠ્ઠામાં દુર્ઘટનાને કારણે થયેલી જાનહાનિને શોક વ્યક્ત કર્યો
PMNRF તરફથી એક્સ-ગ્રેશિયાની જાહેરાત કરી
પ્રધાનમંત્રી શ્રી નરેન્દ્ર મોદીએ બિહારના મોતિહારીમાં ઈંટના ભઠ્ઠામાં થયેલી દુર્ઘટનાને કારણે થયેલી જાનહાનિ પર ઊંડો શોક વ્યક્ત કર્યો છે.
પ્રધાનમંત્રીએ મૃતકના નજીકના સંબંધીઓને 2 લાખ રૂ. અને પ્રધાનમંત્રી રાષ્ટ્રીય રાહત ભંડોળ  માંથી દુર્ઘટનામાં ઘાયલ થયેલા લોકોને 50,000રૂ.ની એક્સ-ગ્રેશિયા પણ જાહેર કરી છે.
પ્રધાનમંત્રી કાર્યાલયે ટ્વીટ કર્યું;
"મોતિહારીમાં ઈંટના ભઠ્ઠામાં થયેલી દુર્ઘટનાને કારણે થયેલી જાનહાનીથી વ્યથિત છું. શોકગ્રસ્ત પરિવારો પ્રત્યે સંવેદના. ઘાયલો સાથે પ્રાર્થના. PMNRF તરફથી 2 લાખ રૂપિયાની એક્સ-ગ્રેશિયા દરેક મૃતકના નજીકના સંબંધીઓને આપવામાં આવશે. ઘાયલોને 50,000 રૂપિયા આપવામાં આવશે: PM @narendramodi"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193.53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 18.15 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
18,15,94,995
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 18.15 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 130